kalixlouiis/myanmar-wikipedia-corpus huggingface dataset:
ဇာတာ အယူအဆ ဇာတာမှာ မြန်မာလူမျိုးများတွင် ရှေးအစဉ်အလာကစ၍ လောကီဗေဒင်ကျမ်းများအရ မွေးဖွားသော နှစ်၊ လ၊ ရက်၊ အချိန်နာရီများနှင့် ထိုအချိန်တွင် ဂြိုဟ်ခွင်တည်နေပုံကို မှတ်သားထားသော အမှတ်အသားပင်ဖြစ်သည်။
ထိုအမှတ်အသားမျိုးကို ထန်းဖူးလွှာ၊ ပေဖူးလွှာများပေါ်တွင်ဖြစ်စေ၊ ဆင်စွယ်ပြား၊ ရွှေပြား၊ ငွေပြား၊ ကြေးပြားစသည်တို့အပေါ်တွင်ဖြစ်စေ ရေးမှတ်စွဲဆောင် ထားလေ့ရှိသည်။
အများအားဖြင့် ထန်းဖူးများပေါ်တွင် ရေးသားသည်ကများသည်။
ဇာတာကို နက္ခတ်ဗေဒင်ပညာတတ်ကျွမ်းသူများကသာ ရေးသားနိုင်စွမ်းသည်။
ဇာတာကို ပြုလုပ်စီမံရာတွင် လိုက်နာအပ်သော သတ်မှတ်ချက်များလည်း ရှိသည်။
ထန်းဖူးလွှာများကို ခိုင်ခံ့အောင်အလွှာ များထပ်၍ ချုပ်ရာ၌ အလွှာအရေအတွက်သည် ၇ လွှာ၊ (မ အရေအတွက်ရှိရသည်။
) မလျော့ မပိုရချေ။
အဖျားနှစ်ဘက်တွင် တုံးတိမဖြတ်ရဘဲ၊ မူလထန်းဖူးထွက်စကဲ့သို့ အလယ်တွင် စုချွန်းစေလျက် အညွန့်အတက်လူစေသော မင်္ဂလာနိမိတ်ကိုယူ၍ ပုံပြုရသည်။
အဖျားနှစ်ဘက်တွင် ကြိုးဖြင့် အတိုတစ်ကြောင်း၊ အရှည်တစ်ကြောင်း နှစ်ကြောင်းစီ ဖိချုပ်ထားရသည်။
ဇာတာ၏ အပေါ်ဘက်လွှာတွင် ဂြိုဟ်ခွင်နှင့် အချိန်ဇယားကို ရေးမှတ်၍ အောက်ဘက်လွှာတွင် စာဖြင့် အချိန်နာရီနှင့် အမည်တို့ကို ရေးမှတ်ရသည်။
ဇာတာ၏ အပေါ်ဘက်လွှာတွင် လက်ဝဲဘက်၌ စက်ဝိုင်းစည်းသုံးရစ်ဝိုင်း၍ ဖွားချိန် ဂြိုဟ်ခွင်များကို ဇယားချ၍ရေးရသည်။
စက်ဝိုင်း တစ်ထပ် တစ်ထပ်အကြားတွင် နတ်ကြီး ၄ ပါး၊ မြတ်စွာဘုရားဖြစ်တော်ပေါင်း စသော အမှတ်သင်္ချာဂဏန်း များကို ရေးသွင်းနိုင်သည်။
စည်းသုံးရစ်၏ အပြင်တွင် ဇယားကွက်များချ၍၊ ဇာတာရှင်၏ မွေးနေ့၊ မွေးနံနှင့် မိတ်ဖက်ဖြစ် သော မွေးနံဂဏန်းများကို မိတ်သင်္ဂဟပေါများစေရန် နိမိတ်အလို့ငှာ ထည့်သွင်းရေးသားရသည်။
အလယ်တွင် အဓိပတိတိုင်ဟူ၍ ပြာသာဒ်သဏ္ဌာန်တိုင်ကိုရေးသွင်းရသည်။
တိုင်၏ပတ်လည်တွင် လှပသောပန်းများ ရေးခြယ်နိုင်သည်။
တိုင်အောက်ခြေကွက်လပ်၌ကား၊ မွေးနံသင့် ဂြိုဟ်စီးအရုပ်၊ တနင်္ဂနွေဂဠုန်၊ တနင်္လာကျား စသည်တို့ကိုဖြစ်စေ၊ သာမန်ပန်းခက်ကိုဖြစ်စေ ရေးသွင်းနိုင်သည်။
လကျာ်ဖက်တွင်မူ၊ တိုင်ဆယ်ပါးနက္ခတ်စဉ်နှင့် ရာသီများကို ဇယားများဖြင့် ၃ ဆင့်ရေးသွင်းရသည်။
ပထမအထက်ဆုံးအဆင့်တွင် တိုင်ဆယ်ပါးကို အစဉ်အတိုင်းရေးသွင်း၍ ထိုတိုင်များအလိုက်အရ နက္ခတ်၊ ပါဒ်၊ ဃဋီ၊ ဝိဃဋီ၊ အနုဃဋီတို့ကို ယင်းတို့ အသီးအသီး၏ အောက်၌ရေးသွင်းရသည်။
တိုင်ဆယ်ပါးကို အတိုကောက် ပု၊ ဣ၊ ဋိ၊ ထီး၊ ပ၊ သီ၊ ဆင်၊ မိ၊ ပုံ၊ ထွန်း စသည်ဖြင့်ရေးသည်။
ယင်းတို့မှာ ပုညတိုင်၊ ဣသျှတိုင်၊ ပဋိသန္ဓေတိုင်၊ ထီးဖြူတိုင်၊ ပဝတ္ထိတိုင်၊ သီရိတိုင်၊ ဆင်ဖြူတိုင်၊ မိတ္ထုတိုင်၊ ရတနာပုံတိုင်၊ အထွန်းတိုင် ဟူ၍ဖြစ်သည်။
အလယ်အဆင့်တွင် တနင်္ဂနွေ၊ တနင်္လာ၊ အင်္ဂါ၊ ဗုဒ္ဓဟူး၊ ကြာသပတေး၊ သောကြာ၊ စနေ၊ ရာဟု၊ ကိတ် ဂြိုဟ်များနှင့် လဂ်တို့၏ ရာသီ၊ အံသာ၊ ဝိလိတ္တာ၊ အနုလိတ္တာ တို့ကို အသီးသီး ရေးသွင်းရသည်။
အောက်ဆုံးအဆင့်တွင် တိထီနက္ခတ်၊ မြင်နက္ခတ်၊ စဉ်နက္ခတ်၊ တိုင်ဦးနက္ခတ်၊ ဓာတ်တိုင်နက္ခတ်၊ ဆည်တိုင်နက္ခတ်၊ သုဝဏ္ဏတိုင်နက္ခတ်၊ ရဇတတိုင်နက္ခတ်စသည်တို့၏ နက္ခတ်၊ ပါဒ်၊ ဃဋီ၊ ဝိဃဋီ၊ အနုဃဋီတို့ကို အသီးသီးရေးသွင်းရသည်။
ကျန်ဇာတာ၏ အောက်ဘက်လွှာသို့မဟုတ် ဝမ်းဖက်တွင် ဇေယျတု သဗ္ဗ မင်္ဂလံ အစချီလျက်၊ ဖွား သက္ကရာဇ် လ ရက်နေ့တို့နှင့် အမည်ကို စာ ၇ ကြောင်းဖြင့် ရေးသွင်းရသည်။
၅ ကြောင်း သို့မဟုတ် ၉ ကြောင်းစသည်ဖြင့် မ အရေအတွက် အားဖြင့်လည်း ရေးသွင်းနိုင်သည်။
စုံအရေအတွက် မရှိစေရပေ။
စာကြောင်းများ အကူးအဆက်ကိုလည်း မင်္ဂလာရှိရန်နှင့်အဆက်အစပ်လွယ်ကူရန်အလို့ငှာ ကူးစပ်လျက်ရေးရသည်။
မြန်မာ့စွယ်စုံကျမ်း၊ အတွဲ(၄) ရာသီခွင်အယူအဆ မြန်မာ့ ရာသီခွင်သည် မြန်မာနိုင်ငံတွင် အသုံးပြုသော မြန်မာ့ရိုးရာ ရာသီခွင်ဖြစ်သည်။
ကောင်းကင်နှင့် သတ္တလောက ဗဟုသုတ(တွေးခေါ်မြော်မြင်မှု) များဖြင့် ပေါင်းစည်းထားသည်။
ဤရှေးကျသော နက္ခတ္တဗေဒ၏ ဘာသာခွဲကို မဟာဘုတ် (ပါဠိ maha bhuta မဟာဘူတ မှလာသော မဟာဘုတျ) ဟုခေါ်ပြီး “သေးငယ်သောခွက်” သို့မဟုတ် “သေးငယ်သော သော့” ဟု အဓိပ္ပာယ်ရ၍ ပိုမိုကျယ်ပြန့်သော ဟိန္ဒူနက္ခတ္တဗေဒစနစ်မှ ခွဲထွက်လာသည်ဟု ယုံကြည်ရသည်။
၎င်းကို အိန္ဒိယ ဗြဟ္မာများမှ စတင်အသုံးပြုသည်ဟု ယုံကြည်ရသည်။
မြန်မာနက္ခတ္တဗေဒပညာသည် နံပါတ် ရှစ်ဂဏန်းကို အခြေခံကာ စကြဝဠာကြီး၏ဟန်ချက်ကို ကိုယ်စားပြုသည်။
နံပါတ် ရှစ်သည် မည်သည့် မညီမျှချက်ကိုမဆို ဖယ်ရှားလျက် စွမ်းအင်နှင့် လိုက်လျောညီထွေရှိမှုကို ထင်ဟပ်စေသည်ဟု ယုံကြည်ကြသည်။
မြန်မာတွင် ရှစ် ဂဏန်း၏ မရှိမဖြစ်အရာများ- ဂြိုဟ်စွမ်းအား ရှစ်ခု သီတင်းရက်သတ္တပတ်ရှိ နေ့ ရှစ်နေ့ အဓိကအရပ် ရှစ်မျက်နှာ မြန်မာ့ရာသီခွင်ပါ တိရစ္ဆာန် အမှတ်အသား ရှစ်ခု ဖွဲ့စည်းပုံ ရာသီ မြန်မာရာသီခွင်များသည် အနောက်တိုင်းကဲ့သို့ပင် သင်္ကေတ ၁၂ မျိုးဖြင့် ခွဲခြားထားကာ ရာသီဟုခေါ်သည်။
ရာသီတစ်ခုသည် ၃၀ ဒီဂရီစီရှိပြီး ထိုသည်ကို အင်္သာဟုခေါ်သည်။
ဒီဂရီတစ်ခုတိုင်းစီတွင် ၆၀ မိနစ်ပါရှိပြီး လိတ္တာဟုခေါ်သည်။
လိတ္တာတစ်ခုတွင် ဝိလိတ္တာဟုခေါ်သည့် စက္ကန့် ၆၀ စီပါဝင်သည်။
အင်္သာရာသီသက္ကတလက်တင်ရာသီခွင် 0° မိဿ Meṣha मेष Aries အင်္ဂါဂြိုဟ် 30° ပြိဿ Vṛiṣabha वृषभ Taurus သောကြာဂြိုဟ် 60° မေထုန် Mithuna मिथुन Gemini ဗုဒ္ဓဟူးဂြိုဟ် 90° ကရကဋ် Karkaṭa कर्कट Cancer လ 120° သိဟ် Siṃha सिंह Leo နေ 150° ကန် Kanyā कन्या Virgo ဗုဒ္ဓဟူးဂြိုဟ် 180° တူ Tulā तुला Libra သောကြာဂြိုဟ် 210°ဗြိစ္ဆာ Vṛścika वृश्चिक Scorpio အင်္ဂါဂြိုဟ် 240° ဓနု Dhanuṣa धनुष Sagittarius ကြာသပတေးဂြိုဟ် 270° မကာရ Makara मकर Capricorn စနေဂြိုဟ် 300° ကုံ Kumbha कुम्भ Aquarius ယူရေးနပ်စ်ဂြိုဟ် 330° မိန် Mīna मीन Pisces ကြာသပတေးဂြိုဟ် လအလိုက်ရာသီခွင်များ မြန်မာလအမည် ပါဠိ မြန်မာ လက်တင် သင်္ကေတ ရုပ်ပုံ ပုံ တန်ခူး မေသ မိဿ အေးရီးဇ် ♈ ဆိတ်ထီး၊သိုးထီး File:ar.gif ကဆုန်ဥသဘ ပြိဿထောရပ်စ် ♉ နွားသိုး File:ta.gif နယုန်မေထုနမေထုန်ဂျင်မနိုင် ♊ ကျားအစုံတွဲ၊ အမြွှာပူးလူ File:ge.gif ဝါဆို ကက္ကဋ ကရကဋ် ခန်ဆာ ♋ ပုစွန်လုံး၊ အနန်း File:ca.gif ဝါခေါင် သီဟ သိဟ် လီယို ♌ ခြင်္သေ့ File:le.gif တော်သလင်းကညာကန်ဗာဂို ♍ အပျိုကညာ File:vi.gif သီတင်းကျွတ်တုလတူလီးဗရာ ♎ ချိန်ခွင် File:li.gif တန်ဆောင်မုန်း ဝိစ္ဆိကဗြိစ္ဆာစကောပီယို ♏ ကင်မြီးကောက် File:sc.gif နတ်တော်ဓနုဓနုစဂျီထဲရီးယပ်စ် ♐ လေးသမား၊ မြင်းခြေနှင့် လူ့ကိုယ်လေးစွဲသူ File:sa.gif ပြာသိုမကာရမကာရခတ်ပရီကောနပ်စ် ♑ သမင်မျက်နှာရှိသော မကန်း ငါး၊ ဆိတ်ချို File:cp.gif တပို့တွဲပုမ္ဘကုံအကွားရီးယပ်စ် ♒ အိုးထမ်းယောက်ျား File:aq.gif တပေါင်းမီနမိန်ဖိုင်းဆီးဇ် ♓ ငါးနှစ်ကောင် File:pi.gif ရက်သတ္တပါတ်နေ့များ ရွှေတိဂုံစေတီတော်၏ ရင်ပြင်တော်တွင် ကြာသပတေးဂြိုဟ်ကို ကြွက်ကသော ယာဉ်ပေါ်တွင် တွေ့ရသည်။
thumb|alt=Burmese Astrology အရပ်မျက်နှာမြန်မာသက္ကတအင်္ဂလိပ်ဂြိုဟ်သင်္ကေတ (မြန်မာ)သင်္ကေတ (သီရိလင်္ကာ)သင်္ကေတ (ထိုင်း) အရှေ့မြောက် တနင်္ဂနွေ Aditya Sunday နေ ဂဠုန် မြင်း Traison အရှေ့ တနင်္လာ Chandra Monday လ ကျား ဆင် မြင်း အရှေ့တောင် အင်္ဂါ Angaraka Tuesday အင်္ဂါဂြိုဟ် ခြင်္သေ့ ဒေါင်း ကျွဲ တောင် ဗုဒ္ဓဟူး Budha Wednesday a.m. ဗုဒ္ဓဟူးဂြိုဟ် ဆင် ကျွဲ ဆင် အနောက်မြောက် ရာဟု Rahu Wednesday p.m. လဆန်း ဟိုင်းဆင် လား ဂဠုန် အနောက် ကြာသပတေး Bṛhaspati Thursday ကြာသပတေးဂြိုဟ် ကြွက် ခြင်္သေ့ သမင် မြောက် သောကြာ Shukra Friday သောကြာဂြိုဟ် ပူး နွားသိုး နွား အနောက်တောင် စနေ Shani Saturday စနေဂြိုဟ် နဂါး ကျီး ကျား ကိုးကား Category:မြန်မာ့ ဓလေ့ထုံးစံ Category:ဗေဒင်။
မြန်မာနိုင်ငံတွင် ဇလပ်ပန်းဟုခေါ်သော အနံ့မွှေးသည့် အဖြူရောင်ပန်းပွင့်ဖြစ်သော သိပ္ပံအမည် Tabernaemontana divaricata ဟုခေါ်သည့် ပန်းပင်ကို pinwheel flower ဟုလည်းကောင်း၊ Crepe Jasmine ဟုလည်းကောင်း၊ Double Crepe Jasmine ဟုလည်းကောင်း၊ Indian Carnation Flower ဟုလည်းကောင်း၊ Double White Gardenia ဟုလည်းကောင်း၊ Creme & Green Double Butterfly Jasmine ဟုလည်းကောင်း၊ စသည်ဖြင့် အမည်အမျိုးမျိုး ခေါ်ဝေါ်လေ့ရှိသည်။
Apocynaceae (dogbane family) မျိုးရင်းဝင် ဖြစ်သည်။
thumb|အိန္ဒိယနိုင်ငံ၊ အနောက်ဘင်္ဂလားပြည်နယ်ရှိ ဇလပ်ပန်းများ ဇလပ်ပန်းပင်၏အကိုင်း အခက်များသည် မြေပြင်နှင့်အပြိုင် ဖြာထွက်နေခြင်းကြောင့် ချုံပုတ်သဏ္ဌာန်ဖြစ်နေပြီး အမြင့် ၆ ပေအထိ မြင့်ပါသည်။
အရွက်များမှာ အစိမ်းရောင်ဖြစ်ပြီး ၆ လက်မနှင့် ၆ လက်မထက် ပိုပြီး ရှည်လျားတတ်ပါသည်။
အရွက်၏အကျယ်မှာ ၂ လက်မခန့်ရှိပါသည်။
ဇလပ်ပန်းပွင့်များက အဖြူရောင် ရှိပြီး ဆောင်းရာသီတွင် အများဆုံးပွင့်သော်လည်း တစ်နှစ်ပတ်လုံး အနည်းငယ်စီ ပွင့်နေသော ပန်းများ ဖြစ်ပါသည်။
ပွင့်ဖတ် ၅ ခုရှိပြီး နှစ်ထပ် ဖြစ်နေပါသည်။
ဇလပ်ပန်းပင်၏မူလဇာတိနေရာမှာ အိန္ဒိယနိုင်ငံ၏ ပူနွေးသော ဒေသများဖြစ်ပြီး ကမ္ဘာပေါ်ရှိ နှင်းမကျသော တိုင်းပြည်များတွင်လည်း ပျံ့နှံ့စွာ စိုက်ပျိုးထားကြပါသည်။
ဇလပ်ပန်းပင်သည် နေရောင်ကောင်းစွာ ရရှိခြင်းကို နှစ်သက်ပါသည်။
ခြောက်သွေ့သော ရာသီများတွင် ရေမှန်မှန် လောင်းပေးရန် လိုအပ်ပြီး ရေစီးရေလာကောင်းမွန်သော မြေဆီလွှာကို နှစ်သက်ပါသည်။
အစေ့မှသော်လည်းကောင်း၊ ကိုင်းဖြတ်ကူးခြင်းဖြင့်သော်လည်းကောင်း မျိုးပွားယူနိုင်ပါသည်။
ဇလပ်ပန်းပင်ကို မိမိနေအိမ်ခြံဝင်းအတွင်းမှာ စိုက်ပျိုးထားလျှင် မွှေးပျံ့သော သင်းရနံ့ကို ခံစားနိုင်ပြီး ဖြူဖွေးလှပသော ဇလပ်ပန်းပွင့်များကြောင့် စိတ်နှလုံးကြည်နူးစေနိုင်ပါသည်။
နေအိမ်ဘုရားစင်ပေါ်တွင် ဗုဒ္ဓ ရုပ်ပွားတော် ခြေရင်း၌ ပန်းမွေ့ရာ ပြုလုပ်ကာ ကုသိုလ်ယူ ကြည်နူးစေနိုင်ပါသည်။
ပန်းပြခန်း ကိုးကား ကဏ္ဍ:ပန်းများ။
ဖြစ်ရပ်များ ဇန်နဝါရီလ ၁ ဇန်နဝါရီ - အရှေ့အာရှတောင်ပိုင်း စစ်သေနာပတိချုပ် မောင့်ဘက်တန်က ကြေညာချက်အမှတ် ၁ ကို ထုတ်ပြန်ပြီး ဗြိတိသျှစစ်အုပ်ချုပ်ရေး ရုပ်သိမ်းကြောင်း ကြေညာ။
၈ ဇန်နဝါရီ - ဗြိတိသျှအစိုးရက ဖဆပလကိုယ်စားလှယ်အဖွဲ့ အင်္ဂလန်နိုင်ငံသို့ လာရောက်ဆွေးနွေးမည့်ကိစ္စကို လက်မခံကြောင်းပြန်ကြား။
၁၉ ဇန်နဝါရီ - မြန်မာနိုင်ငံဘုရင်ခံက ဗိုလ်ချုပ်အောင်ဆန်းနှင့် သခင်သန်းထွန်းတို့ကို ဖိတ်ခေါ်၍ အင်္ဂလန်နိုင်ငံသို့ နှစ်ဦးတည်းသွားလိုလျှင် စီစဉ်ပေးမည်ဖြစ်ကြောင်း မေးမြန်း။
ဗိုလ်ချုပ်အောင်ဆန်းမှ ဖဆပလအဖွဲ့ချုပ် အမှုဆောင်အဖွဲ့သို့ တင်ပြပြီးမှ အမှုဆောင်အဖွဲ့၏ ဆုံးဖြတ်ချက်အတိုင်း လိုက်နာမည်ဟု အကြောင်းပြန်ကြား။
၃၀ ဇန်နဝါရီ - မြန်မာနိုင်ငံအတွက် ဗြိတိသျှစစ်အုပ်ချုပ်ရေး ရပ်စဲ။
ဖေဖော်ဝါရီလ ၁ ဖေဖော်ဝါရီ - မြန်မာနိုင်ငံတစ်ဝန်း စစ်အုပ်ချုပ်ရေးရုပ်သိမ်း။
၂ ဖေဖော်ဝါရီ - အောင်ဆန်း-အက်တလီစာချုပ်မူကြမ်းကို ဖဆပလအလုပ်အမှုဆောင်အဖွဲ့က လက်ခံခဲ့။
မတ်လ ၁ မတ် - မြန်မာနိုင်ငံဘုရင်ခံ ဆာဒေါ်မန်စမစ်က ဖဆပလကိုယ်စားလှယ်အဖွဲ့ အင်္ဂလန်နိုင်ငံသွားရေးနှင့်စပ်လျဉ်း၍ လေယာဉ်ပျံဖြင့်မဟုတ်ဘဲ သင်္ဘောဖြင့် စီစဉ်ပေးမည်ဟု အကြောင်းပြန်။
၃ မတ် - တိုင်းပြုပြည်ပြုလွှတ်တော် ရွေးကောက်ပွဲအတွက် ဖဆပလအမတ်လောင်းများ စာရင်းကြေညာ။
၈ မတ် - ရုပ်ရှင်နှင့် ပြဇာတ်အစည်းအရုံး (ယခု မြန်မာနိုင်ငံ ရုပ်ရှင်အစည်းအရုံး) ကို စတင်တည်ထောင်ခဲ့သည်။
၂၀ မတ် - ပထမအကြိမ် ပင်လုံညီလာခံသို့ ဦးနု၊ ဦးဘဂျမ်းနှင့် မန်းဘခိုင်တို့ ဖဆပလကိုယ်စားလှယ်အဖြစ် တက်ရောက်။
ဧပြီလ ၄ ဧပြီ – စာရေးဆရာ၊ ပန်းချီဆရာ၊ ကာတွန်း ကံချွန် မွေးဖွား။
၁၉ ဧပြီ – အထက်မြန်မာပြည်အတွက် မန္တလေးမြို့၌ လူထုသတင်းစာ စတင်ထွက်ရှိသည်။
မေလ ၁၈ မေ – အင်းစိန်ခရိုင် ထန်းတပင်မြို့နယ်တွင် ဗြိတိသျအစိုးရ၏ ဖိနှိပ်ချုပ်ချယ်မှုကို ကန့်ကွက်သောဆန္ဒပြမှုဖြစ်ပေါ်၊ ဆန္ဒပြသူများကို သေနတ်ဖြင့် ပစ်ခတ်သောကြောင့် တောင်သူလယ်သမားတစ်ဦး သေဆုံး။
သေဆုံးသူများ၏ ဈာပနအခမ်းအနားသို့ ဗိုလ်ချုပ်အောင်ဆန်းကိုယ်တိုင် တက်ရောက်၍ ချုပ်ချယ်မှုဥပဒေများကို ကန့်ကွက်။
၁၉ မေ – ဖဆပလပဏာမညီလာခံကို ဂျူဗလီဟောတွင် ကျင်းပပြီး၊ သမ္မတအုပ်ချုပ်ရေးမူကို အတည်ပြုခဲ့။
၂၃ မေ – စာရေးဆရာ ဇင်သန့် မွေးဖွား။
၂၈ မေ – စာရေးဆရာ ဝင်းငြိမ်း မွေးဖွား။
ဇွန်လ ၇ ဇွန် – ကန်တော်မင်ပန်းခြံ၌ ပြည်သူ့လွတ်လပ်ခွင့်များ ချုပ်ချယ်မှုများကို ရှုတ်ချသော လူထုဆန္ဒပြပွဲတစ်ခု ဖြစ်ပေါ်။
၁၀ ဇွန် – တိုင်းပြည်ပြုလွှတ်တော် ပထမအစည်းအဝေးကျင်းပ။
ယာယီသဘာပတိအဖြစ် သခင်မြက ဆောင်ရွက်။
၂၆ ဇွန် – ဗြိတိသျှတို့၏ စက္ကူဖြူအုပ်ချုပ်ရေးကို တိုင်းရင်းသားပေါင်းစုံ တစ်သိန်းကျော်တက်ရောက်သော လူထု အစည်းအဝေးပွဲကြီးမှ ကန့်ကွက်ဆန္ဒပြခဲ့။
ဩဂုတ်လ ၄ ဩဂုတ် – ဘုရင်ခံ ဆာဒေါ်မန်စမစ်နေရာတွင် မေဂျာဂျင်နရယ် ဆာဟူးဘတ်ရန့်စ် ခန့်ထား။
မြန်မာနိုင်ငံ၏ အခြေအနေကို ပေါ်လစီသစ်ဘုရင်ခံသစ်ဖြင့် ရုပ်လုံးဖော်ရန်အတွက် နန်းရင်းဝန် အက်တလီက လုပ်ဆောင်ခဲ့ခြင်းဖြစ်။
စက်တင်ဘာလ ၅ စက်တင်ဘာ – ဦးအေး၊ ဦးစိုးရှိန်၊ ဦးဝမ်းမောင်တို့ ခေါင်းဆောင်သည့် ပုလိပ်သပိတ်ကြီးပေါ်ပေါက်ခဲ့ပြီးနောက် သမဂ္ဂပေါင်းစုံ သပိတ်များဖြင့် သပိတ်တိုက်ပွဲများ ဆက်တိုက်ဖြစ်ပေါ်ခဲ့ပြီး ဗြိတိသျှအစိုးရ၏ အုပ်ချုပ်ရေး ယန္တရားကြီးတစ်ခုလုံး ရပ်ဆိုင်းလုနီးပါးဖြစ်ခဲ့။
ထိုသပိတ်များသည် မြန်မာနိုင်ငံသို့ ဆာဟူးဘတ်ရန့်စ် ရောက်ရှိပြီးနောက် ပေါ်ပေါက်လာခဲ့ခြင်းဖြစ်။
၁၅ စက်တင်ဘာ – စာတိုက်အလုပ်သမားများ သပိတ်မှောက်။
မြို့မ-ဦးသန်းကြွယ် ခေါင်းဆောင်သည့် မြန်မာနိုင်ငံကျောင်းသားများ သပိတ်မှောက်။
၁၇ စက်တင်ဘာ – ဆာပေါ်ထွန်းခေါင်းဆောင်သော ရုပ်သေးအစိုးရ ပြုတ်ကျ။
ဘုရင်ခံဆာဟူးဘတ်ရန့်စ်က ဗိုလ်ချုပ်အောင်ဆန်း ခေါင်းဆောင်သော ဖဆပလအဖွဲ့ချုပ်မှ ကိုယ်စားလှယ်များကို ဖိတ်ခေါ်ပြီး ဘုရင်ခံအလုပ်အမှုဆောင်(ဝန်ကြီး)အဖွဲ့ကို ဖွဲ့စည်းရန် မေတ္တာရပ်ခံ။
၂၁ စက်တင်ဘာ – စက္ကူဖြူတိုက်ပွဲဆင်နွှဲ။
၂၂ စက်တင်ဘာ – ဗိုလ်ချုပ်အောင်ဆန်းနှင့် ဒေါ်ခင်ကြည်တို့ စတုတ္ထသမီးကို ဖွားမြင်သည်။
(ဖွားမြင်ပြီး ၅ ရက်အကြာတွင် ကွယ်လွန်သည်။
) ၂၃ စက်တင်ဘာ – တစ်ပြည်လုံးတစ်နိုင်ငံလုံးရှိ အစိုးရအမှုထမ်းပေါင်းစုံ သပိတ်မှောက်။
၁၉၄၆ ခုနစ် အထွေထွေ သပိတ်တွင် ဗမာ နိုင်ငံလုံးဆိုင်ရာ ကျောင်းသားများ သပိတ်မှောက် ကောင်စီ ဒုတိယ ဥက္ကဋ္ဌ မြို့မ-ဦးသန်းကြွယ်သည် အတွင်းဝန်ရုံးအပြင်ဘက်တွင်သာမက အတွင်းဝန်ရုံးအတွင်း ဝင်၍ အရေးဆိုခဲ့ရာတွင် မြန်မာနိုင်ငံကျောင်းသားထု တစ်ရပ်လုံးအား ဦးဆောင်ခဲ့။
၂၆ စက်တင်ဘာ – ဗိုလ်ချုပ်အောင်ဆန်းခေါင်းဆောင်သည့် ဖဆပလအစိုးရအဖွဲ့ ဖွဲ့စည်း။
အစိုးရအဖွဲ့တွင် ၁။
ဗိုလ်ချုပ်အောင်ဆန်း (ဒု-ဥက္ကဋ္ဌ ကာကွယ်ရေးနှင့်နိုင်ငံခြားရေး)၊ ၂။
သခင်မြ (ပြည်ထဲရေးနှင့် တရားရေး)၊ ၃။
ဦးတင်ထွဋ်(ဘဏ္ဍာရေးနှင့် အခွန်တော်) ၄။
ဦးဘဘေ (ကူးသန်းရောင်းဝယ်ရေးနှင့် ထောက်ပံ့ရေး)၊ ၅။
မန်းဘခိုင်(အလုပ်သမားနှင့် စက်မှုလက်မှု)၊ ၆။
ဦးအောင်ဇံဝေ (ကျန်းမာရေးနှင့်လူမှုဝန်ကြီးဌာန)၊ ၇။
ဦးသိန်းဖေ(လယ်ယာစိုက်ပျိုးရေးနှင့် ကျေးလက်စီးပွားရေး)၊ ၈။
သခင်ဘစိန်(သယ်ယူပို့ဆောင်ရေး)၊ ၉။
ဂဠုန်ဦးစော(ပညာရေးနှင့်အမျိုးသားစီမံကိန်း)၊ ၁၀။
စောဘဦးကြီး(ပြန်ကြားရေး)၊ ၁၁။
ဆာမောင်ကြီး (ပြန်လည်ထူထောင်ရေး)။
၂၇ စက်တင်ဘာ – ဗိုလ်ချုပ်အောင်ဆန်း ဒုတိယဥက္ကဋ္ဌအဖြစ်ဆောင်ရွက်သော ဘုရင်ခံအမှုဆောင်(ဝန်ကြီး)အဖွဲ့ကို ဖွဲ့စည်း။
ထိုအဖွဲ့တွင် ၁။
ဗိုလ်ချုပ်အောင်ဆန်း(ဒုတိယဥက္ကဋ္ဌ ကာကွယ်ရေးနှင့် နိုင်ငံခြားရေး) ၂။
သခင်မြ (ပြည်ထဲရေးနှင့်တရားရေး)၊ ၃။
ဦးဘဘေ(ကူးသန်းရောင်းဝယ်ရေး) ၄။
ဦးတင်ထွဋ်(ဘဏ္ဍာရေး)၊ ၅။
တက်ဘုန်းကြီးဦးသိန်းဖေ (သိန်းဖေမြင့်)(စက်မှုလက်မှုနှင့်အလုပ်သမား)၊ ၆။
မန်းဘခိုင်(စက်မှုလက်မှုနှင့်အလုပ်သမား)၊ ၇။
ဂဠုန်ဦးစော (ပညာရေး)၊ ၈။
ဦးအောင်ဇံဝေ(ပေါင်းသင်းဆက်ဆံရေး)၊ ၉။
သခင်ဘစိန်(သယ်ယူပို့ဆောင်ရေး)။
၂၉ စက်တင်ဘာ – ဖဆပလအဖွဲ့ချုပ်မှ ဦးဆောင်ခဲ့သည့် ပြည်လုံးကျွတ်စက္ကူဖြူစီမံကိန်း ကန့်ကွက်ပွဲကို မူလစီစဉ်ထားသည့်အတိုင်း ပြုလုပ်ခဲ့။
ဘုရင်ခံအမှုဆောင်ကောင်စီအဖွဲ့ဝင်တစ်ဦးဖြစ်သော ဖဆပလ အဖွဲ့ချုပ်ဥက္ကဋ္ဌ ဗိုလ်ချုပ်အောင်ဆန်းကိုယ်တိုင် ပါဝင်ဆင်နွှဲခဲ့။
အောက်တိုဘာလ ၃ အောက်တိုဘာ – ဘုရင်ခံအမှုဆောင်ကောင်စီအဖွဲ့၏ အာဏာကိုသုံးစွဲပြီး ဗိုလ်ချုပ်အောင်ဆန်းက အမှုထမ်းပေါင်းစုံသပိတ်ကိုယ်စားလှယ်များနှင့် ဆွေးနွေးခဲ့။
နိုဝင်ဘာလ ၈ နိုဝင်ဘာ – ဗိုလ်ချုပ်အောင်ဆန်းခေါင်းဆောင်သော အမှုဆောင်ကောင်စီလူကြီးအဖွဲ့ မြန်မာနိုင်ငံအားအချုပ်အခြာအာဏာပိုင် လွတ်လပ်သောနိုင်ငံတစ်နိုင်ငံအဖြစ် ထူထောင်မည့် အခြေခံဥပဒေရေးဆွဲရန် အစီအစဉ်များကို ပြုလုပ်နေပြီဖြစ်ကြောင်း ကြေညာ။
၁၀ နိုဝင်ဘာ – ဖဆပလအဖွဲ့ချုပ်က အချက်လေးချက်ပါရှိသော တစ်နှစ်အတွင်း လွတ်လပ်ရေးကြေညာချက်ကို ထုတ်ပြန်။
ကြေညာချက်ပါ တောင်းဆိုချက်များကို ၁၉၄၇ ဇန်နဝါရီ ၃၁ မတိုင်မီကာလတွင် မလိုက်လျောပါက ဖဆပလဝန်ကြီးများ အမှုဆောင်ကောင်စီ(ဝန်ကြီး)အဖွဲ့မှ နုတ်ထွက်မည်ဖြစ်ကြောင်း ကြေညာ။
၁၇ နိုဝင်ဘာ – ဖဆပလ၊ ကွန်မြူနစ် ညီညွတ်ရေးလုပ်ငန်းရပ်စဲကြောင်း ဖဆပလအဖွဲ့ချုပ်က ကြေညာ။
၂၀ နိုဝင်ဘာ – သခင်ဗဟိန်းသည် ငှက်ဖျားရောဂါနှင့် မန္တလေးမြို့ ပြည်သူ့ဆေးရုံကြီးတွင် ကွယ်လွန်။
ဒီဇင်ဘာလ ၂၀ ဒီဇင်ဘာ - အောက်လွှတ်တော်၌ မြန်မာပြည်ကိုယ်စားလှယ်အမှုဆောင်များနှင့် ဆွေးနွေးရန် အဆိုတင်သွင်းအတည်ပြုခဲ့ပြီး၊ အင်္ဂလန်သို့ ကိုယ်စားလှယ်စေလွှတ်ရန် ဘုရင်ခံအမှုဆောင်အဖွဲ့ကို ဖိတ်ကြား။
မြန်မာ့လွတ်လပ်ရေးအတွက် ဆွေးနွေးမည်ဟု ကြေညာ။
ဒုတိယအကြိမ် ဖဆပလ ပြည်လုံးကျွတ် ညီလာခံကြီးကျင်းပ။
မွေးဖွားသူများ ၁၁ မတ် - စိုင်းအိုက်ပေါင်း ၊ ရှမ်းလူမျိုး နိုင်ငံရေးသမား ၁၃ မတ် - မြေဇာ၊ ကာတွန်းဆရာ (၂၀၂၁ ကွယ်လွန်) ၂၇ မတ် - မိုက်ကယ် အဲရစ်၊ အင်္ဂလိပ်လူမျိုး စာရေးဆရာနှင့် ပါမောက္ခ၊ အောင်ဆန်းစုကြည်၏ ခင်ပွန်း (၁၉၉၉ ကွယ်လွန်) ၄ ဧပြီ - ကံချွန်၊ စာရေးဆရာ၊ ပန်းချီဆရာ၊ ကာတွန်း ၂၃ မေ - ဇင်သန့်၊ စာရေးဆရာ ၂၀ ဇူလိုင် - ထင်ကျော်၊ မြန်မာနိုင်ငံ၏ နဝမမြောက် နိုင်ငံတော်သမ္မတ ၂၂ ဩဂုတ် - ဘရှိန် ၊ရခိုင်နိုင်ငံရေးသမား ကွယ်လွန်သူများ ၂၀ နိုဝင်ဘာ - သခင်ဗဟိန်း (၁၉၁၇ မွေးဖွား) Category:၁၉၄၆ Category:၁၉၄၀ ဆယ်စုနှစ်။
ဂရိ အတွေးအခေါ် ပညာရှင် (Aristotle) အရစ္စတိုတယ်က သက်ရှိများကို အပင်များနှင့် တိရစ္ဆာန်များ ဟူ နှစ်မျိုး ခွဲခြားခဲ့ပါတယ်။
တိရစ္ဆာန်များက ရွေ့လျားနိုင်သော သက်ရှိများဖြစ်ပြီး အပင်များကတော့ မရွေ့ရှားနိုင်သော သက်ရှိများ ဟု သတ်မှတ်ခဲ့ပါတယ်။
အပင်များကို သစ်ပင် ၊ ချုံပုတ် ၊ နွယ်ပင် ဆေးဘက်ဝင်အပင်များနှင့် ကပ်ပါးပင်များ ဆိုပြီး အမျိုးအစား သတ်မှတ် ခွဲခြားထားပါတယ်။
အပင်များ အမျိုးအစား မတူညီကြသလို သူတို့ရဲ့ သဘာဝလက္ခဏာတွေကလည်း ကွဲပြားခြားနားပါတယ်။
ကြီးထွားဖြစ်စဉ်နဲ့ ထူးခြားတဲ့ ဝိသေသများအပေါ် အခြေခံပြီးတော့ အပင်များကို တစ်နှစ်ပတ်လုံး ပန်းပွင့်သော အပင်များ ၊ ၆ လ ပန်းပွင့်သော အပင်များ ၊ရာသီအလိုက် ပွင့်သော ပန်းပင်များ ဆိုပြိီး ထပ်မံ ခွဲခြား ထားပါ သေးတယ်။
shrub ဆိုတာ ချုံပုတ်လို အပင်မျိုးပဲ ဖြစ်ပြီး သစ်ပင် အမျိုးအစားအဖြစ် သတ်မှတ်ထားပါတယ်။
အပင် ဖြစ်ပြီး သစ်ပင်ကြီးနဲ့ မတူဘဲ ကွဲပြားပါတယ်။
၅ မီတာမှ ၆ မီတာအထိ မြင့်ပြီး နှင်းဆီ ၊ လာဗင်ဒါ စသည်တို့ဟာ shrub အပင်အမျိုးအစားများ ဖြစ်ကြပါတယ်။
shrub အပင်မျိုးကို အမြဲစိမ်း shrub နှင့် ပန်းပွင့်သော shrub ဆိုပြီး အမျိုးအစား ထပ်မံခွဲခြားပြန်ပါတယ်။
ဥယျာဉ် ၊ ခြံ အတွင်းမှာ စိုက်ပျိုးကြတဲ့ shrub ပင်များဟာ အရွက်များ ကျယ်ပြန့်အုပ်ဆိုင်းတဲ့အပင်များ ၊ ထင်းရူးပင်ပု အပင်များ ဖြစ်ကြပြီး ဥပမာအားဖြင့်ပြောရရင် Common Juniper နဲ့ Mountain Pine တို့ဖြစ်ကြပါတယ်။
shrub ပင်များဟာ အမြဲစိမ်းပင်များ ဖြစ်နိုင်သလို အရွက်ကြွေ အပင်များလည်း ဖြစ်နိုင်ပါတယ်။
greenhouse မှာ စိုက်ပျိုး ရှင်သန်နိုင်တဲ့ shrubပင်များ အများအပြားရှိပါတယ်။
shrub အမျိုးအစားတွေထဲမှာ ပန်းပွင့်သော shrub လည်းပါဝင်ပါတယ်။
ပန်းပွင့်သော shrub ပင်များရဲ့ တောက်ပသော အရောင်ရှိတဲ့ အရွက်နဲ့ ပန်းပွင့်များက ငှက်များ ၊ ပျား ၊ ပိတုန်းများ နဲ့ လိပ်ပြာ များကို ဆွဲဆောင်ပါတယ်။
ပန်းပွင့်သော shrub များဟာ များသောအားဖြင့် အရွက်ကြွေ အပင်များ ဖြစ်ကြပြီး ရာသီအကုန်မှာ အရွက်ကြွေကြပါတယ်။
ပန်းပွင့်တဲ့ shrub များကို များသောအားဖြင့် ပန်းအိုးထဲမှာ ထည့်စိုက်ပျိုးလို့ရပါတယ်။
တစ်နှစ်မှာ တစ်ခါ အကိုင်းခုတ်ပေးခြင်းအားဖြင့် ပင်စည်ကြီးထွားစေဖို့ ပြုလုပ်ပေးနိုင်ပါတယ်။
အကိုင်းဖြတ်ပေးခြင်းဟာ အပင်ကို ကြီးထွားမြန်စေဖို့ အထောက်အကူ ပြုသလို အဖူးများ ထပ်မံထွက်ရှိပြီး ပန်းများ ပိုမို ပွင့်စေပါတယ်။
ပန်းပွင့်များရဲ့ မွှေးရန့ံ နဲ့ ဝတ်ရည်တို့ကြောင့် ဥယျာဉ်ခြံဝင်းအတွင်းမှာအရောင်အသွေး စုံလင်လှသော လိပ်ပြာများ ပျံဝဲနေခြင်းဟာ ပန်းပွင့်သော shrub များ၏ ကျေးဇူးပင်ဖြစ် ပါတယ်။
အမြဲစိမ်း shrub ပင်များဆိုတာ တစ်နှစ်ပတ်လုံး အရွက်စိမ်းများဖြင့် လှပဝေဆာနေသော ပင်များပင်ဖြစ်ပါတယ်။
အမြဲစိမ်း shrub များကို မိမိရဲ့ ခြံဝင်းအတွင်းမှာ စိုက်ပျိုးတော့မယ်ဆိုလျှင် မြေဆီလွှာနဲ့ တည်နေရာကိုသေချာ ဂရုတစိုက်ရွေးချယ်ဖို့ လိုအပ်ပါတယ်။
အပင်များကြီးထွားလာတာနှင့်အမျှ အရိပ် ကောင်းလာပြီးနောက် တစ်ပင်နဲ့တစ်ပင် ကြပ်ညပ်နေပြီး ဥယျာဉ်ခြံဝင်းအတွင်း မလှမပ ရှိနေတတ်တာမျိုး မဖြစ်ရလေအောင် shrub ပင် နှစ်ပင်ကြား အကွာအဝေးကို သေချာ တွက်ချက်ပြီးမှ စိုက်ပျိုး သင့်ပါတယ်။
အပင်ရဲ ့ကြီးထွားမှုအတွက် မြေဆီလွှာ ၊ မြေဩဇာကိုလည်း သေချာ စစ်ဆေး သင့်ပါတယ်။
အမြဲစိမ်း shrub များဟာ မိမိ၏ ဥယျာဉ်ခြံကို တစ်နှစ်ပတ်လုံး လှပစိမ်းစိုနေစေမှာ ဖြစ်ပါတယ်။
ဘွန်ဆိုင်းပင်များရဲ့ မူလဇာတိနေရာကတော့ တရုတ်နိုင်ငံဖြစ်ပါတယ်။
ဘွန်ဆိုင်းဆိုတာကြီးထွားမှုကို အနုပညာမြောက်စွာ လက်ရာဖော်ကာ သေးငယ်စေထားခြင်း ဖြစ်ပါတယ်။
ဘွန်ဆိုင်းပင်များကို ပန်းအိုးငယ်များ ၊ လင်ပန်းပုံ ပန်းအိုးများမှာ စိုက်ပျိုးကြပါတယ်။
တရုတ်နိုင်ငံမှာတော့ ဘွန်ဆိုင်းပင်များကို ဒဏ္ဍာရီထဲက တိရစ္ဆာန်အကောင်များပုံများ ရရှိအောင် အနုပညာလက်ရာမြောက်စွာ ပြုပြင်စိုက်ပျိုးကြပါတယ်။
ဘွန်ဆိုင်းပင်ဟာ အမြဲစိမ်း shrub ပင်ဖြစ်ပါတယ်။
အမြဲစိမ်း shrub နှင့် ပန်းပွင့်သော shrubပင်များကို အိမ်တွင်း ဥယျာဉ် အဖြစ်လည်း စိုက်ပျိုးထားရှိနိုင်ပါတယ်။
နေအိမ်ခန်းအတွင်းမှာ အေးချမ်း ကြည်လင်သော စိတ်ကိုဖြစ်ပေါ်စေပြီး မျက်စိကိုကြည်လင်စေနိုင်ပါတယ်။
ဆေးဘက်ဝင်သော အပင်အများစုဟာလည်း shrub ပင်များဖြစ်တဲ့အတွက်shrub ပင်များဟာ အပင်များထဲတွင် အရေးပါသော အခန်း ကဏ္ဍ ကနေ ပါဝင်နေပါတော့တယ်။
နေ့စဉ် လုပ်ငန်းခွင်မှာ လုပ်ဖော်ကိုင်ဖက်များနှင့် သော်လည်းကောင်း ၊ အိမ်မှာ မိသားစုနှင့်သော်လည်းကောင်း၊ အိမ်ပြင်ပမှာ မိတ်ဆွေများနှင့် သော်လည်းကောင်း၊ စာသင်ကျောင်းမှာ အတန်းဖော် သူငယ်ချင်းများ နှင့်သော်လည်းကောင်း ပြောဆိုပတ်သက် ဆက်ဆံနေတဲ့ လူပေါင်းများစွာထဲမှာ မိမိက လူကောင်းတစ်ယောက် ဖြစ်ဖို့ ဆိုလျှင် မိမိ ပြောဆို သုံးစွဲတဲ့ စကားများကို အလေးထားသင့်ပါတယ်။
ငယ်စဉ်ကလေးဘဝက စကားစပြောတတ်စဉ် ကာလမှစကာ တဖြေးဖြေး လူတွေဟာ စကားပေါင်းများစွာ ပြောဆိုလာကြပါတယ်။
စာသင်ကျောင်းမှာ စာမေးပွဲအတွက် စိတ်မအေးရ၊ ဒေါသဖြစ်ရတဲ့အရွယ်မှသည် လုပ်ငန်းခွင်မှာ စိတ်အနှောင့်အယှက်ဖြစ်စရာ ၊ စိတ်ညစ်စရာများ အကြောင်းရင်းကြောင့် စကားအတိုက်အခံပြောခြင်းများ ၊ ငြင်းခုံမှုများ ပတ်သက်ရာ ပတ်ဝန်းကျင်မှာ ဖြစ်လာရပါတယ်။
အဲဒီလို ရန်ပွဲအသေးစားလေးများ၊ အတိုင်အခံစကားပြောခြင်းများ၊ ငြင်းခုံမှုများက ကျန်းမာရေးကို ဆိုးကျိုး သက်ရောက်စေလာပါတော့တယ်။
ဂျပန်လူမျိုး သိပ္ပံပညာရှင် ဒေါက်တာ မာဆာရုအီမိုတို ရဲ ့ The Hidden Messages In Water စာအုပ်မှာ စကားလုံးများရဲ ့ အကျိုးသက်ရောက်မှုကို ဖတ်ရှုနိုင်ပါတယ်။
အဲဒီစာအုပ်ထဲမှာ ဒေါက်တာ မာဆာရုအီမိုတို က စကားလုံးများ ၊ အတွေးအခေါ် ၊ ဂီတအနုပညာ ၊ ပန်းချီ၊ လူတွေရဲ ့ ကျန်းမာရေးနဲ့ မော်လီကျူးအဆင့်မှာ ရှိတဲ့ ရေရဲ ့ ဆီလျောညီညွတ်ခြင်းကို နှိုင်းယှဉ် ဖော်ပြ ထားပါတယ်။
ဒေါက်တာ မာဆာရုအိီမိုတို ရဲ့ လေ့လာ တွေ့ရှိချက်မှာ လူသားဘဝတွေကို မိခင်ရဲ့ သားအိမ်ထဲမှာ ၉၉% အရည်ကြည်အဖြစ်နဲ့ စတင်ပါတယ်။
မိခင်ဝမ်းဗိုက်မှ ကျွတ်လို့ မွေးဖွားလာတဲ့ အခါမှာ ရေဟာ ၉၀% ကျန်ရှိနေပါတယ်။
ကြီးပြင်း အရွယ်ရောက်လာတဲ့ အခါမှာ ရေပါဝင်နှုန်း ရ၀ % သို့ လျော့ကျသွားပါတယ်။
သေဆုံးချိန်မှာတော့ ၅၀ % ဖြစ်ပါတယ်။
ဒါကိုကြည့်ခြင်းအားဖြင့် လူသားတွေမှာ ရေဟာ အဓိကပါရှိ တည်ရှိနေပါတယ်။
ဒေါက်တာ မာဆာရုမိုတို က ပေါင်းခံရေ ထည့်ထားတဲ့ ပုလင်းပေါင်း များစွာကို တစ်ပုလင်းစီကို စကားတစ်မျိုး ပြောပြီး စမ်းသပ်လေ့လာခဲ့ပါတယ်။
အဲဒီလေ့လာမှုကို ဓာတ်ပုံရိုက်ယူထားခဲ့ပါတယ်။
အဲဒီရေတွေထဲကို စကားတွေ ပြောလိုက်တဲ့အခါမှာ ရေရဲ့ တု့ံပြန်မှုကို အံ့ဩဖွယ် တွေ့ရှိခဲ့ရပါတယ်။
ရေရဲ့ မော်လီကျူးများကို ဓာတ်ပုံရိုက်ယူထားပြီး အဲဒီ ဓာတ်ပုံများကို ပြန်လည် လေ့လာတဲ့အခါမှာ အပြုသဘောဆောင်တဲ့ စကားလုံးများဖြစ်တဲ့ “love” နဲ့ “thank you” ဆိုတဲ့ စကားတွေကို ပြောထည့်လိုက်တဲ့ ရေရဲ ့ မော်လီကျူးတွေဟာ သိမ်မွေ့လှပတဲ့ ဖွဲ့စည်းမှု ဖြစ်ပေါ်သွားပြီး အဆိုးသဘောဆောင်တဲ့ “I hate you” နဲ့ “you are stupid” စတဲ့ စကားတွေ အပြောခံရတဲ့ ရေမော်လီကျူးတွေကတော့ ဆိုးရွားကျဲပြန့်သွားတဲ့ပုံတွေ ဖြစ်သွားပါတယ်။
အဲဒီလို စကားလုံးတွေကိုတင်မဟုတ်ပါဘူး။
ဂီတ အမျိုးအစား အမျိုးမျိုး ကိုလည်းရေက တုံ့ပြန်ပါတယ်။
ဒါဟာ အင်မတန် အံဩစရာ ကောင်းတဲ့ ရှုထောင့်တစ်ခု ဖြစ်ပြီး ရေနဲ့ဖွဲ့စည်းထားတဲ့ လူသားတွေဟာ နေ့စဉ် ပြောဆို သုံးစွဲတဲ့ စကားလုံးများကို ဆင်ခြင်ရွေးချယ်ရမှာ ဖြစ်ပါတယ်။
လူသားတစ်ယောက် အနေနဲ့ ဖြစ်ပေါ်လာတဲ့ စိတ်ခံစားချက်တွေ အပေါ်မူတည်ပြီး ပြုမူ ပြောဆိုတတ်တာကြောင့် ပြောဆိုသုံးစွဲတဲ့ စကားလုံးတွေကို မပြောလိုက်ခင်မှာ ဆင်ဆာ လုပ်ဖို့ဆိုတာ မလွယ်ကူလှပါဘူး။
ကိုယ်ချစ်ခင်သူများနဲ့ ရန်ဖြစ်စကားများတယ်ဆိုရင် ၊ လုပ်ငန်းခွင် အစည်းအဝေးမှာ ငြင်းခုံ ပြောဆိုရတယ် ဆိုရင် အနည်းနဲ့ အများဆိုသလို stress ကိုခံစားရပါတယ်။
တကယ်တော့ ဒါတွေက ဆင်ခြင်လို့ ရနိုင်ပါတယ်။
အကြောင်းအရာ တစ်ခုခုနဲ့ ပတ်သက်ပြီး တစ်ယောက်ယောက်နဲ့ ရန်ဖြစ် စကားများတော့မယ်ဆိုရင် စကားတစ်ခွန်း နှုတ်က ပြောမထွက် လိုက်ခင်မှာ တခဏ အနားယူပြီး အသက်ကို ၀အောင် ရှုူလိုက်ပါ။
ပြီးလျှင် စိတ်ထဲကနေ ငါသိတယ်..ငါတို့ ၂ယောက်..တစ်ယောက်စီမှာ အံ့ဩစရာကောင်းတဲ့ စိတ်ကောင်းလေးေတွေရှိတယ်။
အဲဒါကို မင်းဆီမှာလည်း ငါတွေ့မြင်ချင်တယ်..ငါ့ဆီကလည်း မင်းကို မြင်စေချင်တယ် လို့ တွေးလိုက်ပါ။
ပြီးလျှင် နောက်ထပ် အသက်ဝဝ ရှုူလိုက်ပါ။
အဆိုးသဘောဆောင်တဲ့ စကားလုံးများကို ပြောမယ့်အစား အပြုသဘောဆောင်တဲ့ စကားလုံးများကိုသာ ရွေးချယ် သုံးစွဲလိုက်ခြင်း အလေ့အထ ကိုမွေးမြူလို့ ရပါတယ်။
အတွေးတွေ နဲ့ သုံးစွဲတဲ့ စကားလုံးတွေဟာ နှစ်လို ပျော်ရွှင်ဖွယ် ဖြစ်နေမယ်ဆိုရင် အဲဒါရဲ့ နောက်ဆက်တွဲ အကျိုးဆက် အနေနဲ့ ရှိနေတဲ့ စိတ်ဆင်းရဲစရာ ၊ စိတ်မချမ်းမြေ့စရာများဟာ တဖြေးဖြေး ပျောက်ကွယ် သွားပါတယ်။
နေ့စဉ်ဘဝမှာ ခံစားနေရတဲ့ tension တွေ တဖြေးဖြေး လျော့ပါးလာပြီး အပြုသဘောဆောင်တဲ့ စကားလုံးကောင်း များကိုသာ ဘဝမှာ ရှေ့လျှောက် ဆက်လက်သုံးစွဲသွားမယ်ဆိုရင် အသက်ရှည်ကာ ကျန်းမာ ပျော်ရွှင်မှာ ဖြစ်ပါတယ်။
ကဏ္ဍ:နှုတ်ဖြင့် ဆက်သွယ်ခြင်း။
မိန်းကလေးများ အသုံးပြုကြတဲ့ lip gloss တွေကို အလှကုန်ပစ္စည်း ကြော်ငြာတွေမှာ စွဲမက်ဖွယ် အရောင်အသွေးတွေနဲ့ လိုချင်မက်မောဖွယ် တွေ့နေရပါတယ်။
သုတေသန လေ့လာချက်များအရ နှုတ်ခမ်းသားကို တောက်ပစေတဲ့ lip balm တွေနဲ့ lip gloss တွေဟာ နှုတ်ခမ်းသားကို ကင်ဆာရောဂါဖြစ်ပွား စေဖို့ အားပေး အားမြှောက်ပြုပါတယ် လို့ သိရပါတယ်။
နေရောင်ခြည်မှ ခရမ်းလွန်ရောင်ခြည်ကို ပိုမို ထိုးဖောက် ဝင်ရောက်စေနိုင်တဲ့အတွက် ကင်ဆာရောဂါဖြစ်စေနိုင်တာဖြစ်ပါတယ်။
တောက်ပအောင်၊ အလင်းပြန်အောင် ပြုလုပ်ထားတဲ့အတွက် lip gloss တွေဟာ နေရောင် အပူကိုစုပ်ယူပါတယ်။
ခြောက်သွေ့တဲ့ အရေပြားပေါ်ကို နေအလင်းရောင်ခြည် ကျရောက်လျှင် နေရောင်ခြည်က ပြန့်ကားသွားပေမယ့် တောက်ပအောင် သုံးထားတဲ့အခါမှာ ချောမွေ့ကောင်းမွန်တဲ့အရေပြားဟာ ရူပဗေဒ သီအိုရီအရ ရောင်ခြည်တွေကို စုပ်ယူပါတယ်။
လေ့လာမှုတွေအရ အမျိုးသမီး ၂၅ ရာခိုင်နှုန်းခန့်က နေရောင်ခြည်ကို ကာကွယ်တဲ့ lip balm တွေကို သုံးနေပါတယ်။
နှုတ်ခမ်းကင်ဆာရောဂါဟာ သေစေနိုင်လောက်တဲ့ ရောဂါ မဟုတ်ပေမယ့် လည်း လူကို အန္တရာယ်ဖြစ်စေနိုင်ပါတယ်။
တကယ်လို့ အစဦးတည်းက ကုသမှု မရှိဘူးဆိုရင် ပါးစပ်အတွင်းမှာ ကင်ဆာရောဂါ ပြန့်နှံ့သွားပြီး နှုတ်ခမ်းမူလ အလှပုံသဏ္ဌာန်ကို ပျက်ယွင်းစေမယ့် ခွဲစိတ်ကုသမှုများကို ခံယူရတော့မှာ ဖြစ်ပါတယ်။
နှုတ်ခမ်းကင်ဆာရဲ့ ရောဂါလက္ခဏာတွေမှာ နှုတ်ခမ်းကွဲပြီး ဖြူခြင်း ၊ ကုသလို့မရတဲ့ အဖတ် အဖတ်များ ထွက်လာခြင်း ၊ နှုတ်ခမ်းသား ထူလာခြင်း ၊ သွေးထွက်ပြီး နာကျင်ခြင်းတို့ ပါဝင်ပါတယ်။
နံနက်ခင်းမှာ SPF 15 (Sun Protection Factor 15) နဲ့ အထက် ရှိတဲ့ နေရောင် ကာကွယ်တဲ့ lip gloss များကို သုံးသင့်ပါတယ်လို့ အရေပြားအထူးကုဆရာဝန်များက အကြံပြုပါတယ်။
နှုတ်ခမ်းဆိုးဆေး သုံးသောအခါတွင်လည်း နေရောင် ကာကွယ်တဲ့ နှုတ်ခမ်းဆိုးဆေးများကို ရွေးချယ် သုံးစွဲသင့်တယ်လို့လည်း ဆိုပါတယ်။
ဒါပေမဲ့လည်း များသောအားဖြင့် နေရောင်ကာကွယ်မှု ပါတဲ့ အလှကုန်တွေမှာ ဓာတုဆေးများပါဝင်ပြီး ဟိုမုန်း ပျက်စီးခြင်း သို့မဟုတ် တိုင်တေနီယမ်အောက်ဆိုက် (titanium oxide) နဲ့ ဇင့်အောက်ဆိုက် (zinc oxide) တို့ ပါဝင်သော ထုတ်ကုန်များမှာ ပါဝင်တဲ့ nanoparticles များကိုဖြစ်စေပါတယ်။
ထိုမှ ဒီအန်အေ (DNA) ပျက်စီးခြင်းကို ဖြစ်စေနိုင်တဲ့အတွက် nanoparticles နဲ့ ဓာတုပစ္စည်းများ မပါဝင်တဲ့ နေရောင်ကာကွယ်တဲ့ SPF lip balm များကိုသာ အသုံးပြု သင့်ပါတယ်။
အိပ်ပျော်နေသော ကလေးငယ် အိပ်ပျော်နေသော ကြောင်ကလေး အချို့က အိပ်ရေးမဝခြင်း ၊ အိပ်ရေးဝဝ မအိပ်ရခြင်းကို ရုပ်ပိုင်းဆိုင်ရာ အားနည်းခြင်းအဖြစ် မြင်ကြပါတယ်။
အထူးသဖြင့် အမျိုးသမီးများအတွက် ကျန်းမာရေးနှင့်ညီညွတ်သော အိပ်စက်ခြင်းက အရေးပါလှပါတယ်။
အိပ်ပျော် နေစဉ်မှာ ခန္ဓာကိုယ်ရဲ့ အစိတ်အပိုင်းအားလုံးကလည်း အားပြန်ယူကာ သန့်စင်ပါတယ်။
လေ့လာ သင်ယူသော အသစ် အသစ်သော အရာတွေကို ဦးနှောက်က မှတ်ဉာဏ်အဖြစ် မှတ်သားထားဖို့ လုပ်ဆောင်ပါတယ်။
ပျက်စီးနေတဲ့ တစ်ရှူးတွေကို ပြန်လည်ပြုပြင်ဖို့အတွက် ကြီးထွားခြင်း ဟိုမုန်းတွေ ကို ထုတ်လုပ်ပြီး စိတ်ဖိစီးမှုတွေရဲ့ဆိုးကျိုးတွေကို ပိတ်ပင်ထားဆီးပါတယ်။
ကောင်းမွန်စွာ အိပ်စက်ရတယ်ဆိုရင် ဒီလို ခန္ဓာကိုယ်ရဲ့ လုပ်ငန်းဆောင်တာ အခြေအနေတွေက အကောင်းမွန်ဆုံးပဲ ဖြစ်ပါတယ်။
ကောင်းမွန်စွာ မအိပ်စက် ရဘူးဆိုရင်တော့ လူဟာ လေးလံထိုင်းမှိုင်းနေပြီး မှန်ကန်စွာ မတွေးတတ် တော့ ပါဘူး။
အဲဒီအတွက် ဆုံးဖြတ်ချက်တွေလည်း မှန်သင့်သလောက် မမှန်နိုင် တော့ပါဘူး။
မိမိကားကို ဘယ်နေရာမှာ ရပ်ထားခဲ့တယ် ဆိုတာကိုတောင် မှတ်မိဖို့ ခက်ခဲလာတတ်ပါတယ်။
အိပ်ရေးပျက်ခြင်းရဲ့ နောက်ဆက်တွဲ အကျိုးဆက်တွေကတော့ နှလုံးရောဂါ၊ လေဖြတ်ခြင်း ၊ ဆီးချိုရောဂါ တို့ကို လွယ်ကူစွာ ဖြစ်စေနိုင်ပြီး တချို့လူတွေမှာတော့ အဝလွန်လာတတ်ပါတယ်။
ကောင်းမွန်စွာ အိပ်စက်ခြင်းဟာ နံနက်ခင်းမှာပဲ စတင်ပါတယ်။